9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 609 της 15/17 Σεπτ. 1962 (ΦΕΚ Α΄ 148) Περί εφαρμογής των διατάξεων του Νομ. 4193/1961 επί του Ωδείου Θεσσαλονίκης. Έχοντες υπ’ όψει τας διατάξεις: α)του Ν.Δ. 4193/61, β)του Ν.Δ. 1445/42, ως διετηρήθησαν εν ισχύϊ δια των υπ’ αριθ. 355/45 (φ. 187) και 299 (φ.186) πράξεων του Υπουργικού Συμβουλίου και ετροποποιήθησαν δια του Νομ. 2870/54, γ)την υπ’ αριθ. 103765/13.9.58 πράξιν διαρθρώσεως των τακτικών θέσεων υπαλλήλων του Ωδείου Θεσσαλονίκης (φ. 255/58 Β΄), δ)την υπ’ αριθ. 327/62 σύμφωνον γνώμην του ΑΣΔΥ και ε)την υπ’ αριθ. 536/62 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού, της Προεδρίας Κυβερνήσεως, των Οικονομικών και της Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρον μόνον.-Το Ν.Δ. 4193/61 εφαρμόζεται επί του Ωδείου Θεσσαλονίκης υπό τας κάτωθι αποκλίσεις: α)Αι συσταθησόμεναι θέσεις καθηγητών θέλουσι διαβαθμισθή μέχρι και του  4ου βαθμού β)Το κατά το άρθρ. 1 του Ν.Δ. 4193/61 Β.Δ/μα εκδοθήσεται μετά γνώμην του συμβουλίου του Ωδείου Θεσσαλονίκης, η δε εν τω αυτώ άρθρω προθεσμία παρατείνεται μέχρι και της 31.12.1962. Το Ν.Δ. 4193/61 παρατίθεται εν τομ. 2Α σελ. 316,07.

[Source: greek_legal_code_raptarchis | Tokens: 1036]